أفضل 10 أنواع مزيل مكياج
أنواع مزيل مكياج (Types of makeup remover)؛ بنات كتير جداً و الغالبيه العظمي بقت بتستخدم مكياج سواء الصبح في الشغل او الجامعه او بالليل في المناسبات و الخروجات المهمه، لكن رغم ان الكل بقي مهتم بانه يحط مكياج للاسف مش الكل مهتم بخطوة ازالة المكياج ده و بيفكروا في انه طالما المكياج ده من ماركات معروفه فـ هو مش هيضر بشرتنا، و ده طبعاً اكبر غلط و اكبر كارثه تعمليها في حق بشرتك هي انك تنامي بالمكياچ لان خلايا البشره بتتجدد اثناء النوم فـ تخيلي ايه هيحصل لو بشرتك مسامها مسدوده و انتي اصلاً نايمه ! هشارك معاكم في الموضوع ده أفضل 10 أنواع مزيل مكياج و هستني تشاركونا تجربتكم.
أفضل 10 أنواع مزيل مكياج
ماء ميسيلار جارنييه Garnier Micellar Water
أفضل 10 أنواع مزيل مكياج حيث ان في فتره قصيره جداً بقت ماء ميسيلار جارنييه افضل مزيل ميكب في العالم و اتعمل لها حملات اعلانيه كبيره جداً لكن للأسف و بتجربتي الشخصيه هي متستحقش الضجه ابداً، مبتقدرش ابدًا تمسح المكياج غير بس لو خفيف يعني لو انتي من البنات اللي بتستخدم مكياج بسيط جداً هي هتناسبك غير كده مش هنصحك بيها، ميزتها ان متوفر منها حجمين حجم صغير و حجم كبير و مش بتسيب اي طبقه غير مرغوب فيها علي الجلد بس زي ما وضحت هي للاسف مش بتمسح المكياج كويس، يبلغ سعره حوالي 170 جنيه مصري.
"اقرأ أيضًا: مناديل مزيل مكياج للبشره الحساسة؛"
ماء ميسيلار ايڤون غني بالزيوت Avon True Nutra Effects Oil-Infused Micellar Water
من أفضل 10 أنواع مزيل مكياج منتجات ايفون بيحبها بنات كتير لانهم يقدروا يشتروها من الماركه نفسها من خلال مندوبين لها في بلدهم او محافظتهم علشان كده كان لازم نتكلم عن مياه الميسيلار الغنيه بالزيوت من ايفون و اللي بتتميز بسعرها الرخيص جداً، هي عباره عن مياه ميسيلار مضاف لها زيت و تستخدميها عن طريق رج المنتج و بالفعل هي من الاختيارات الجيده جداً لكن عدم توافرها في الصيدليات برده يقلل من افضليتها كمان هي مش بتمسح المكياج التقيل بشكل كبير و كمان احيانصا بتسبب حرقان في العين (Human eye)، يبلغ سعره حوالي 185 جنيه مصري.
مزيل مكياج نيڤيا للتفتيح الطبيعي Nivea Natural Fairness Eye Make-up Remover
نيفيا أفضل 10 أنواع مزيل مكياج للتفتيح الطبيعي مدعم بفيتامين C المعروف بقدرته العاليه علي التفتيح لكن علشان اكون صريحه معاكم لازم اقول ان ده اسلوب من اساليب الدعايا و ان مفيش مزيل مكياج هيقدر يفتّح بشرتك خالص ، لكن بعيدًا عن النقطه دي هو ممتاز في ازالة المكياج و تعليبه كمان محترم تقدري تشيليه في شنطتك بأمان ، وبيميز نيفيا انها كتير بتنزل ضمن عروض الصيدليات الكبيره في مصر، يبلغ سعره حوالي 130 جنيه مصري.
"اقرأ أيضًا: مزيل مكياج للبشرة الدهنية؛"
ماء ميسيلار جارنييه غني بالزيت Garnier Micellar Oil Infused Make-up Remover
ماء ميسيلار جارنييه المضاف له زيت للاسف غير متوفر بشكل كبير في مصر لكنه احياناً بيتوفر في الصيدليات، يعتبر اختيار ممتاز و مختلف تماماً عن مياه الميسيلار العاديه كما انه من أفضل 10 أنواع مزيل مكياج لانه بيمسح المكياج نهائيًا من البشره حتي المقاوم للمياه و مش بيسيب طبقة زيت غير مستحبه علي الجلد و طبعاً علشان تبقي فعاله معاكي لازم ترجيها كويس و هكرر تاني نصيحتي ليكم بضرورة غسل الوجه بعد ازالة المكياج بأي طريقه من الطرق، متوفره كمان اونلاين عند Sellers كتير، يبلغ سعره حوالي 199 جنيه و حجمه 400 مل.
ماء ميسيلار بايوديرما سينسيبيو Bioderma Sensibio H2O Micellar Water
تقريباً ده من أفضل 10 أنواع مزيل مكياج من سنين كتيره جدا و مش بس في مصر لا في الشرق الاوسط و العالم كله و ميزته الكبيره انه مناسب تماماً للبشره الحساسه و انه من ماركه طبيه محترمه زي بايوديرما لكن هو مش من مزيلات المكياج القويه للاسف يعني مبيقدرش يفكك جزيئات المكياج المقاوم للمياه بسهوله و ده امر منطقي لانه هو اصلًا عباره عن مياه، بس لو المكياج عادي مش مقاوم للمياه بيقدر يمسحه تماماً و ينضف البشره جداً، يبلغ سعره حوالي 690 جنيه مصري.
"اقرأ أيضًا: أفضل 10 مناديل ازالة المكياج"
مناديل چونسون لازالة المكياج Johnson's Make-up Remover Wipes
مناديل جونسون المبلله مشهوره في مصر من سنين بكفائتها في ازالة المكياج خصوصاً ان سعرها من وجهة نظر ناس كتير مش غالي بس انا وجهة نظري مختلفه لان سعرها فعلا رخيص لكن هي فيها 25 منديل بس فـ هي مش اقتصاديه لان المنديل هتمسحي بيه مره واحده و هترميه، و نصيحتي ليكي لو شايفه سعرها مناسب اشتريها لكن اقسمي المنديل الواحد بالنص علشان تقتصدي في استخدامها، غير كده هي بتمسح المكياج تماماً حتي المقاوم للمياه بس عيبها انها خشنه علي الجلد و كمان التغليف مش كويس فـ بيعرض المناديل الباقيه للبكتيريا بسهوله، يبلغ سعره حوالي 70 جنيه مصري.
ماء ميسيلار اڤين كلينانس Avène Cleanance Micellar Water
افين من الماركات الطبيه اللي اتكلمنا عنها كتير في مواضيعنا و كان لمنتجاتها نصيب ضمن أفضل 10 مرطبات و غسولات و حاجات تانيه كتير، و كمان هيكون لمياه الميسيلار من افين نصيب تبقي من أفضل 10 أنواع مزيل مكياج معانا و ده لان النوع ده منها مخصص للبشره الدهنيه المعرضه للحبوب فـ هي مش بس هتمسح الميك اب لكن كمان هتنظم الافرازات الدهنيه البشره و هتسيطر علي ظهور الحبوب ، و رغم ان بشكل شخصي مش بفضل مياه الميسيلار الا ان النوع ده فعلًا مختلف و بيمسح المكياج كله بشكل رائع، يبلغ سعره حوالي 690 جنيه مصري.
"اقرأ أيضًا: أفضل 10 اسماء ماركات مكياج طبي"
مزيل مكياج ايڤا بالكولاچين للعيون و الشفاه Eva Collagen Make-up remover for Eyes & Lips
مزيل الميك اب ده منها فعلًا مختلف ويعد من أفضل 10 أنواع مزيل مكياج و بيميزه سعره الرخيص وانه مش بيسيب طبقه دهنيه تقيله علي البشره لان الزيت الموجود فيه خفيف و دي ميزه وعيب في نفس الوقت؛ ميزه لان زي ما قولنا مش بيسيب طبقه دهنيه و عيب لانه مش بيمسح المكياج من اول مره و بتحتاجي تعيدي عليه تاني بالاضافه لعيب كمان و هو ان التعليب بتاعه للاسف مش حلو و مش هتقدري تسافري بيه مثلًا بس لازم نقول انه فعلًا بيمسح المكياج حتي المقاوم للمياه و سعره الرخيص ضروري ترجيه قبل الاستخدام علشان الزيت يندمج مع المياه، يبلغ سعره حوالي 125 جنيه مصري.
مزيل مكياج نيڤيا للعيون بمفعول مضاعف NIVEA Double Effect Eye Make-Up Remover
مزيل مكياج نيفيا يشبه كتير لمزيل مكياج لوريال اللي اخد المركز الاول معانا في أفضل 10 أنواع مزيل مكياج. هو من فئة المزيلات الزيتيه اللي ضروري رجها قبل الاستخدام. و بيقدر يمسح الميك اب بالكامل سواء من علي الشفايف او العيون او حتي الوجه. لكن كفاءته اقل شويه من لوريال يعني مش بنفس الكفاءه. و سعره كمان اعلي منه بس توافره في مصر في الصيدليات برده شيء ممتاز و سعره ما زال في نطاق المتوسط. ومش بيسيب طبقه دهنيه غير مرغوب فيها علي البشره لكن ده ميمنعش اننا برده هنغسل وشنا بالغسول بعده، يبلغ سعره حوالي 166 جنيه مصري.
"اقرأ أيضًا: ضرر المكياج على البشرة؛"
مزيل مكياج لوريال للعيون و الشفاه L'ORÉAL Absolute Make Up Remover Eye & Lip
لوريال يعتبر من أفضل 10 أنواع مزيل مكياج موجود في مصر لأسباب كتير. وهي انه متوفر في الصيدليات فـ سهل تلاقيه غير كمان ان سعره متوسط و في متناول فئه كبيره من البنات. ورغم انه بيوعد بازالة مكياج العيون و الشفايف. واللي معروف انهم غالبًا بيكونوا مقاومين للمياه. وبيحتاجوا مزيل مكياج زيتي الا انه كمان بيقدر يمسح مكياج الوجه بكفاءه عاليه. يعني تقدري تستخدميه للوش كله من غير اي قلق لكن طبعًا هو بيسيب طبقه زيتيه خفيفه علي البشره. وضروري جداً تغسلي وشك بالغسول المناسب بعده. و بفكرك بضرورة رجه قبل الاستخدام، يبلغ سعره حوالي 156 جنيه مصري.
أنواع مزيل مكياج (Types of makeup remover)